Врз основа на член 52 став 1 точка 1 од Статутот на КАПИТАЛ БАНКА АД Скопје, Собранието на Банката, на седница одржана на 22.12.2017 година, ја донесе следната

**ПРЕДЛОГ ОДЛУКА**

**за измена и дополнување на СТАТУТОТ на КАПИТАЛ БАНКА АД Скопје**

**Член 1**

Предмет на оваа Одлука за измена и дополнување на Статутот на Капитал Банка АД Скопје се измени во насока на унапредување на работењето на Банката, како и подобрување на текстот на Статутот .

**Член 2**

Во член 75 од Статутот зборот “Правилник ” се заменува со зборот “Деловник”.

**Член 3**

Во член 76 од Статутот, ставот 1 се менува и гласи:

“Надзорниот одбор на Банката го сочинуваат 6 члена, како што следи:

1. Член – претставник на акционер
2. Член – претставник на акционер
3. Член – претставник на акционер
4. Член – претставник на акционер
5. Член – независен член
6. Член – независен член”.

**Член 4**

Членот 77 од Статутот се менува и гласи:

“За одржување на седниците на Надзорниот одбор потребен е кворум од најмалку четири члена.

Актите на Надзорниот одбор се донесуваат со мнозинство од најмалку четири члена на Надзорниот одбор. Во случај на поделба на гласовите, гласот на Претседателот, а во негово отсуство на Заменикот претседател е одлучувачки.

Надзорниот одбор се состанува најмалку еднаш месечно.”

**Член 5**

Во член 81 став 1 точка 17 од Статутот зборовите “лицето/службата за контрола на усогласеноста на работењето на банката со прописите” се заменуваат со зборовите “Секторот за контрола на усогласеност и спречување на перење пари;”

Во точка 29 зборот “Правилникот ” се заменува со зборот “Деловникот”.

**Член 6**

Во член 90 од Статутот зборот “Правилник ” се заменува со зборот “Деловник”.

**Член 7**

Во член 100 став 3 точка 1 од Статутот алинеја 2 се менува и гласи:

“- Организациона единица за контрола на усогласеност и спречување на перење пари,”.

Алинеја 3 се брише.

Алинеите 4,5,6,7 и 8 стануваат алинеи 3,4,5,6 и 7.

**Член 8**

Во член 107 од Статутот алинеја 6 се менува и гласи “непречено работење на Секторот за контрола на усогласеност и спречување на перење пари, односно осигурува дека вработените во Секторот имаат пристап до документацијата и до вработените во Банката со цел за непречено спроведување на овластувањата”.

**Член 9**

Во член 109-а од Статутот зборот “Правилник ” се заменува со зборот “Деловник”.

**Член 10**

Во член 109-г од Статутот зборот “Правилник ” се заменува со зборот “Деловник”.

**Член 11**

Во член 109-е од Статутот зборот “Правилник ” се заменува со зборот “Деловник”.

**Член 12**

Насловот пред членот 116-а се менува и гласи “Контрола на усогласеноста на работењето на Банката со прописите”

**Член 13**

Членот 116-а се менува и гласи:

“Управниот одбор на Банката во согласност со видот, обемот и сложеноста на активностите што ги врши Банката организира Сектор за контрола на усогласеност и спречување на перење пари .

Секторот е одговорен за преземање мерки и дејствијата за откривање и спречување на перење пари и други приноси од казниво дело и финансирање на тероризам и за идентификација и следење на ризиците од неусогласеноста на работењето на банката со прописите. Ризикот од неусогласеност со прописите претставува ризик од изложување на банката на правни или регулаторни санкции и ризик од настанување на финансиски загуби и загрозување на угледот на банката, како последица на неусогласеноста на работењето на банката со прописите.”

**Член 14**

Членот 116-б се менува и гласи:

“Сектор за контрола на усогласеност и спречување на перење пари во својата работа е независен од другите организациони единици, а вработените во Банката се должни да ги достават на увид сите документи и потребни информации за целосно извршување на контролата од страна на Секторот.

Секторот за својата работа поднесува месечен извештај до Управниот одбор и полугодишен извештај до Надзорниот одбор.”

**Член 15**

Членот 155 од Статутот се менува и гласи:

“Со денот на влегувањето во сила на овој Статут, престанува да важи Статутот на КАПИТАЛ БАНКА АД Скопје бр.0201-02/7 од 30.06.2017 година.”

**Член 16**

Собранието го овластува Надзорниот одбор на КАПИТАЛ БАНКА АД Скопје :

* да врши измени и дополнувања на оваа Одлука на барање на НБРМ
* да изготви пречистен текст на Статутот на Банката.

**Член 17**

Оваа Одлука за измена и дополнување на Статутот на КАПИТАЛ БАНКА АД Скопје ќе стапи на сила по усвојувањето на измената и дополнувањето на Статутот од страна на Собранието на Банката и по добивање согласност од Гувернерот на НБРМ.

**Член 18**

Се задолжува и овластува Управниот одбор на Банката примерок од оваа Одлука да достави до надлежните органи.

Претседавач на Собрание

на КАПИТАЛ БАНКА АД Скопје

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_